कांग्रेस की अगुवाई वाली तत्कालीन यूपीए सरकार के आखिरी वर्षों में बीजेपी ने वास्तविक मुद्दों से हमला बोला था और एक-एक करके कांग्रेस का भ्रष्टाचार जनता के सामने आने लगा था। जितने जानदार तरीके से कांग्रेस की अगुवाई में तत्कालीन यूपीए सरकार ने देश की बागडोर संभाली थी, उतने ही जोरदार तरीके से जनता ने यूपीए सरकार को वर्ष 2014 में नकार दिया था। 2जी घोटाला, कॉमनवेल्थ गेम्स घोटाला, कोयला घोटाले जैसे न जाने कितने घोटाले यूपीए सरकार के सामने आने लगे थे जिसे मुद्दा बनाकर उस दौरान बीजेपी ने कांग्रेस पर तीखे प्रहार किये थे। इसके अलावा तत्कालीन यूपीए सरकार ने कभी भ्रष्‍टाचार, महंगाई से पिछले कई सालों से जूझ रही जनता को खुलकर स्पष्टीकरण नहीं दिया था। हर सवाल के साथ कांग्रेस की चुपी बढ़ती गयी और नतीजतन जनता ने कांग्रेस को अपने जनादेश से सत्ता से उखाड़ फेंका। इसके बाद एनडीए की सरकार आयी और देश के विकास को फिर से ट्रैक पर लाने के लिए अपने काम शुरू कर दिया। कांग्रेस के विपरीत बीजेपी ने हर मोर्चे पर काम किया। भ्रष्टाचार को रोकने, आर्थिक व्यवस्था में सुधार करने की दिशा में काम शुरू कर दिया। प्रधानमंत्री ने तब आश्वासन भी दिया था कि “न खाएंगे और न खाने देंगे” और इस नीति को अपनाते हुए मोदी सरकार ने भ्रष्टाचार पर लगाम लगाई, काले धन पर लगाम लगाई, करदाताओं में वृद्धि हुई, आर्थिक व्यवस्था में सुधार हुआ और न जानें कितनी योजनाओं को लाया गया जिससे आम जनता को लाभ मिले। आम जनता से सरकार ने सीधा जुड़ना शुरू कर दिया। ऐसे में कांग्रेस के पास एनडीए सरकार पर हमला करने के लिए वास्तविक आरोप नहीं रहे।